NaiveNeuron/SloPal huggingface dataset:
J. Senko, poslanec: (2007-06-22):
Pani poslankyňa Tóthová si osvojila pozmeňujúci návrh, ktorý je v spoločnej správe, a myslím si, že zohľadňuje skutočnosť takým spôsobom, aby Rada STV spoločne s vedením STV nemali zviazané ruky a istým spôsobom mohli vstúpiť do programovej štruktúry Slovenskej televízie. Takže nemienim sa už ďalej k týmto problémom vyjadrovať. Ja si dovoľujem podať touto cestou iba legislatívnotechnické úpravy vo vzťahu k predloženému zákonu. Môj návrh pozostáva z dvoch pozmeňujúcich návrhov. Prvý znie: V návrhu zákona sa vypúšťajú slová, citujem, „mení a“, koniec citácie, a slová, citujem, „a o zmene a doplnení niektorých zákonov“, koniec citácie. Druhý pozmeňujúci návrh. V čl. I úvodná veta znie, citujem: „Zákona č. 16/2004  Z.  z. o Slovenskej   televízii   v znení     zákona č. 588/2006 Z. z. a zákona č. 220/2007 Z. z. sa dopĺňa takto.“ Koniec citácie. Tak ako som povedal, ide o legislatívnotechnickú úpravu. Ďakujem za pozornosť.
Hrnčiar, Andrej, podpredseda NR SR (2017-04-06):
Otázku č. 7 položila pani poslankyňa Soňa Gaborčáková ministrovi práce, sociálnych vecí a rodiny Slovenskej republiky Jánovi Richterovi: Chcem sa opýtať, ako sa bude riešiť ošetrovateľská starostlivosť v zariadení sociálnych služieb pri osobách v piatom a šiestom stupni odkázanosti, t. j. chronických pacientov?
Laššáková, Jana, podpredsedníčka NR SR (2015-05-26):
Na vystúpenie pána poslanca sa hlásia s faktickými poznámkami páni poslanci Martvoň a Novotný. Končím možnosť prihlásiť sa s faktickými poznámkami. Nech sa páči, pán poslanec Martvoň.
Laurenčík, Milan, podpredseda NR SR (2020-04-20):
Prezentujme sa a hlasujme. (Hlasovanie.) Prítomných 123, za, 133, za 128, proti 0, zdržalo sa 3, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Glváč, Martin, podpredseda NR SR (2017-02-03):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa niekto chce do rozpravy prihlásiť ústne. Nie je tomu tak. Ukončujem možnosť prihlásiť sa do rozpravy. Tým pádom vyhlasujem rozpravu za skončenú. Chce k rozprave zaujať stanovisko navrhovateľ? Nie je tomu tak. Pán spravodajca? Nie je tomu tak. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 311//2001 Z. z. Zákonník práce v znení neskorších predpisov. Návrh zákona má tlač 367. Návrh na jeho pridelenie a prerokovanie výborom je v rozhodnutí č. 385. Dávam slovo poslancovi Jánovi Podmanickému, aby za skupinu poslancov návrh zákona uviedol, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311//2001 Z. z. Zákonník práce v znení neskorších predpisov , tlač 367.)
Kollár, Boris, predseda NR SR (2020-05-13):
Pristúpime k tretiemu čítaniu a otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Hrnčiar, Andrej, podpredseda NR SR (2016-04-27):
Ďakujem. Ďalším prihláseným do rozpravy je pán poslanec Beblavý. Nech sa páči, máte slovo.
Hrnčiar, Andrej, podpredseda NR SR (2017-04-07):
Poprosím, poprosím naozaj o striktné dodržiavanie rokovacieho poriadku a všetkých, ktorí vystupujú faktickými, s faktickými poznámkami, aby reagovali na predrečníka, a nie na človeka, ktorý predtým hovoril faktickú poznámku. Nech sa páči, pán poslanec Dostál.
Drdul, Dominik, poslanec NR SR (2022-11-08):
Už svieti, dobre, pardon. Vážený pán predseda, prosím, aby ste dali hlasovať o tom, že Národná rada prerokuje návrh zákona v druhom čítaní.
T. Cabaj, podpredseda NR SR: (2009-10-21):
V rozprave ďalej vystúpi pán poslanec Ivan Štefanec.
Jurinová, Erika, podpredsedníčka NR SR (2015-11-20):
Na vaše vystúpenie, pán poslanec, nie sú faktické poznámky. Dávam teraz možnosť prihlásiť sa do rozpravy ústne. Nikto sa neprihlásil, preto vyhlasujem všeobecnú rozpravu za skončenú. Pán navrhovateľ, chcete zaujať stanovisko, záverečné? Nie. Pán spravodajca rovnako nie. Prerušujem rokovanie o tomto bode programu. Pristúpime k druhému čítaniu o návrhu poslanca Národnej rady Slovenskej republiky Viliama Jasaňa na vydanie zákona, ktorým sa mení zákon Národnej rady Slovenskej republiky č. 241/1993 Zb. o štátnych sviatkoch, dňoch pracovného pokoja a pamätných dňoch v znení neskorších predpisov . Návrh zákona má tlač 1764. Spoločná správa výborov má tlač 1764a. Dávam slovo poslancovi Viliamovi Jasaňovi, aby návrh zákona odôvodnil.
Solymos, László, poslanec NR SR (2011-05-19):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre verejnú správu a regionálny rozvoj a, ďalej, aby za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Čaučík, Marián, poslanec NR SR (2024-01-18):
Ďakujem pekne. Pokračoval by som v tejto de facto faktickej poznámke na naše... (Prerušenie vystúpenia predsedajúcim.)
Kollár, Boris, poslanec NR SR (2018-05-17):
Vážený pán mucko. Pardon, podpredseda. Aha, tam je (vyslovené s pobavením). Vážené pani poslankyne, páni poslanci, ale aby som, ja sa musím nadýchať proste, aby som to (reakcie z pléna), áno, aby som to odľahčil. Áno, musel som. Budem konštruktívny, skutočne ja, mal som toho veľa pripraveného, ale myslím, že Igor Matovič povedal všetko a už naozaj tú tému tak vyčerpal, že už nemôžem nič viac povedať, tak budem už len konštruktívny. Skutočne naše hnutie sa pripája k tejto iniciatíve, vyzbierali sme podpisy, lebo naozaj si myslíme, že tie predčasné voľby by mali byť. A poviem aj dôvody prečo. Videli sme po tej nešťastnej udalosti, tej dvojnásobnej vražde, že naozaj Slovensko sa zmenilo. Skutočne tí ľudia vyšli do ulíc a jasný odkaz pre všetkých politikov, pre nás, pre všetkých, či koaličných, opozičných, teraz to nebudem rozlišovať, je jasný odkaz, chcú predčasné voľby, jasne to deklarovali. Ja sa teraz nebudem zaoberať pánom prezidentom, ja mám svoje výhrady voči pánovi prezidentovi a mám svoj vyhranený názor. Vo veľa veciach s ním nesúhlasím, ale sú veci, s ktorými určite súhlasím. Nechcem ho do tohto súboja teraz nejakým spôsobom involvovať. Chcem len povedať jednu vec, že v tejto situácii, je veľmi neprehľadná, valí sa nám tuná kauza za kauzou, o nejakom renomé Slovenska v zahraničí ani nemusím hovoriť, čo to spôsobilo, táto dvojnásobná vražda a tá medializácia. Každý deň nám vypláva nový problém, každý jeden boží deň nová zlodejina. Som presvedčený o tom, že ľudia už toho majú plné zuby. Rovnako musím povedať, že asi by námestia a ľudia na uliciach nemali diktovať vláde, ktorá prešla riadnymi demokratickými voľbami, aký má byť minister, koľko tam má byť, kto môže byť, kto nemôže byť. To je absolútne v demokracii a v parlamentnej demokracii neprípustné. S tým absolútne nesúhlasím. Ale súhlasím s tým, že po tejto situácii, a tá zmena nastala, skutočne nastala, by bolo korektné to námestie vypočuť a nanovo rozdať karty. Nech ľudia rozhodnú, koho chcú v tej vláde, koho chcú v tom parlamente, komu dôverujú a komu nie. Tak z tohto, čisto z tohto pragmatického hľadiska sme sa pridali k tejto iniciatíve a skutočne chceme tým, tých, hlas tých ľudí vypočuť. Preto sa pridávame my, ako hnutie k stranám OĽANO a k SaS-ke, aby sme, aby sa nám podarilo skrátiť toto volebné obdobie a vypísať nové predčasné voľby. Ľudia to od nás požadujú, ľudia to jasne deklarujú. Tie námestia boli tak plné ako v osemdesiatom deviatom. Dokonca by som povedal, boli plnšie. To znamená, že tá spoločenská objednávka je veľmi silná. A ja som veľmi nerád, že vládni, teda vládni politici tento hlas nechcú počuť, nepočúvajú ho, hluchí sú, ale verte mi, že im to tí ľudia na tých uliciach, v tých námestiach a na tých protestoch spočítajú. Takže za nás, pridávame sa k tomuto návrhu a, samozrejme, logicky ho podporíme. Ďakujem.
Grendel, Gábor, podpredseda NR SR (2020-04-29):
Pani poslankyňa Zemanová.
Jurinová, Erika, podpredsedníčka NR SR (2015-03-17):
S reakciou pán poslanec Galis, ale musíte sa prihlásiť. Nech sa páči.
Oravec, Ján, poslanec NR SR (2023-02-01):
Ďakujem pekne. Diskutujeme tu o veľmi dôležitom bode, veľmi dôležitom mechanizme, ako sú výdavkové limity ako prejav konkrétnej rozpočtovej zodpovednosti, čo je veľmi dôležité v dnešných časoch, kedy v hospodárskej alebo vo verejnej politike sa skôr diskutuje o nezodpovedných návrhoch, ktoré nepočítajú s dopadmi či už na verejné financie, alebo na financie rodín a firiem. Ďakujem ti, Marián, preto, že si zhrnul túto debatu za posledných vyše desať rokov a aj za tie posledné roky. Spomínal si to, čo aj pán predseda spomínal, že vlastne to, čo bolo dôležité a dohoda o metodike sa rodila veľmi ťažko a zrodila sa 22. decembra, čiže tesne pred Vianocami. To zase veľmi presne dokazuje to, čo aj nám vadilo najviac, keď sme boli vo vláde, že vláda nedokázala prijímať rozhodnutia včas, robila ich až úplne na poslednú chvíľu, keď bola v časovom strese a keď bolo evidentné, že nejaké rozhodnutie treba prijať. Čiže my sme aj na metodiku tlačili, na to, aby sa ministerstvo financií s radou dohodlo, tlačili sme úplne zbytočne, lebo ten tlak nebol dostatočný, rada samotná tlačila, tlačila zbytočne, lebo ten tlak nebol dostatočný. To, čo zafungovalo, bol až tlak Európskej komisie, ktorá začala hroziť, že keď tá metodika nebude, tak nebudú uvoľňované prostriedky z plánu obnovy. Posledná vec, ktorú by som rád spomenul, dlhová brzda je veľmi dôležitý nástroj, ktorý má chrániť nás ako krajinu pred vysokým zadlžovaním, ale ešte dôležitejší, a preto sme my otvárali tú otázku daňovej brzdy, je, že tam potrebný, je potrebný aj druhý mechanizmus, daňová brzda, ktorá by ochránila zase občanov a firmy pred tým, aby vláda zadlženie jednoznačne len presunula na nich bez toho, aby robila ona vo svojich výdav... (Prerušenie vystúpenia časomerom.)
Gažovičová, Tina, poslankyňa NR SR (2024-02-07):
Ja vám ďakujem, kolegyňa Plevíková, ja osobne som rada, že ste sa zapojili. A som rada vždy, keď sa zapojí aj tá druhá strana, lebo si myslím, že o tom dialógu by to tu malo byť. A skúsim za tie dve minúty reagovať aspoň na niektoré z vašich tvrdení. Prvé, čo sa týka tej obštrukcie. Viete, vy to tak znevažujete, že vám tu ide iba o čas, ale to má istý zámer, prečo nám tu ide o ten čas. Pretože vy ste toto predložili, tieto naozaj zásadné zmeny a o tom, na tom sa snáď zhodneme, že sú to pre túto krajinu zásadné zmeny, v zrýchlenom legislatívnom konaní, obišli ste medzi rezortne pripomienkové konanie a ten čas, ktorý my sme tu získali, bol aj na to, aby sa napríklad odborníci v tejto krajine stihli vyjadriť, aby si ľudia stihli urobiť nejaký názor, aby sa slobodne rozhodli aj na to, či pôjdu alebo nepôjdu na protesty. A my plne rešpektujeme výsledok demokratických volieb, ale napríklad nie, nesúhlasíme s tým, že takto závažne zmeny ste predložili v skrátenom legislatívnom konaní, lebo sme presvedčení, že je to proti rokovaciemu poriadku. A vyjadrím sa ešte aspoň k druhej veci. A to sú tie, to, ako vy ste tu ohovárali europoslancov, ktorí tiež plnia určitý mandát v Bruseli. A viete, Európska únia to neni len o tom, že oni teda nám majú posielať peniaze, lebo my to chceme. Tá Európska únia má záujem na tom, aby tie peniaze, ktoré sem posielajú, boli na dobrý účel. A zoberme si, koľko káuz už s eurofondami bolo za vlád SMER-u a SNS a viacerých reprezentantov HLAS-u, aj keď sa vtedy ešte HLAS nevolalo. A je úplne logické, že aj v Bruseli sa potom pýtajú, že či tie peniaze, ktoré sem pošlú, naozaj budú účelovo využité alebo budú de facto rozkradnuté. A je naozaj absurdné sa vyhovárať na západnú Európu, lebo v západnej Európe by taká tolerancia ku korupcií nikdy nebola.
B. Bugár, podpredseda NR SR: (2005-06-21):
Panie poslankyne, páni poslanci, predtým ako budeme pokračovať v rokovaní o ďalšom bode, dovoľte mi, aby som privítal pána Františka Tótha, nového ministra kultúry Slovenskej republiky, a, samozrejme, prajem vám veľké úspechy. (Potlesk.) Dovoľte teraz, aby sme pristúpili k práci a k prvému čítaniu o vládnom návrhu zákona, ktorým sa mení a dopĺňa zákon č. 218/1949 Zb. o hospodárskom zabezpečení cirkví a náboženských spoločností štátom v znení neskorších predpisov (tlač 1160). Prosím teda ministra kultúry Slovenskej republiky Františka Tótha, aby vládny návrh zákona uviedol.
Šeliga, Juraj, podpredseda NR SR (2020-11-05):
Ďakujem. Prezentujme sa, prosím, a hlasujme. (Hlasovanie.) Prítomných 114, za 113, proti nikto, zdržal sa 1, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči výbory a lehoty.
M. Fronc, poslanec: (2009-03-10):
Ak kolega Brocka povedal, že v podstate zatiaľ sa správate ako tí, ktorí majú patent na rozum, a odmietate akúkoľvek diskusiu, ja si myslím, že ukážka toho bolo to, že návrh na zmenu programu od kolegu Štefanca ste jednoducho znova odmietli. Ale to nebude večne. Ja som presvedčený, že príde okamih, keď pochopíte, že jednoducho treba hľadať spoločné riešenie, pretože pre ľudí, tých, ktorí sú nezamestnaní, je absolútne jedno, že ten návrh príde z koalície alebo z opozície. Nezamestnaného zaujíma iba riešenie jeho vážneho problému. Aj preto si myslím, že by sme mali o týchto veciach trochu serióznejšie diskutovať a nerobiť tu z toho politické prestrelky. Ďakujem.
Bugár, Béla, podpredseda NR SR (2011-12-13):
Pán poslanec Ondruš, môžte reagovať na faktické poznámky.
A. Slafkovský, poslanec: (2008-11-25):
Ak by sme sa my v našom systéme chceli priblížiť nejako k tomuto francúzskemu a kopírovať základ tej spoločnej francúzskej poisťovne, tak odporúčam si to ísť najprv naštudovať, aby sme sa nezaplietli tak ako oni a nevytvorili si tu podobnú paralelu s dlhom 125 mld. eur, ako majú oni. S tým, že tam nie je súkromná kontrola. Ďakujem.
Krajčí, Marek, poslanec NR SR (2018-03-26):
Ďakujem pekne. Len všetkým chcem poďakovať za faktické pripomienky.
J. Šimko, poslanec: (2009-06-17):
Predseda Národnej rady Slovenskej republiky rozhodnutím č. 1126 z 28. mája 2009 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla v zmysle zákona o rokovacom poriadku Slovenskej republiky, že predmetný návrh zákona prerokuje v druhom čítaní. V súlade so zákonom o rokovacom poriadku a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre financie, rozpočet a menu. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby ho prerokovali výbory, ktorým bol návrh zákona pridelený, v termíne do 2. septembra 2009 a gestorský výbor v termíne do 4. septembra 2009. Pán predsedajúci, skončil som. Prosím, otvorte rozpravu k tomuto návrhu zákona.
P. Farkas, poslanec: (2002-12-11):
Takže teraz odporúčam, pán predseda, ešte raz hlasovať o návrhu, tak ako je to uvedené počnúc stranou 20 spoločnej správy v časti V. Iné odporúčania a požiadavky výborov Národnej rady Slovenskej republiky k návrhu zákona o štátnom rozpočte na rok 2003.  Ide o návrh prijatý gestorským výborom, teda s odporúčaním prijať príslušné opatrenia s cieľom dodržať maximálne 5-percentný nárast mzdových nákladov vo verejnom sektore. Ide o návrh do návrhu uznesenia č. 2. Nech sa páči, dajte o tom hlasovať.
Fecko, Martin, poslanec NR SR (2019-10-23):
Ďakujem pekne, pán kolega. Áno, si ma doplnil, a preto ja budem hovoriť stále, musíme tu v prvom rade zaviesť zákon o rodinných firmách a farmách, o rodinných firmách a farmách, lebo my ho nemáme. A ani ho nechceme dávať, dávali sme už asi trikrát ešte aj za KDH, keď tu boli ešte v minulom volebnom období, a nič sa s tým neurobilo, pretože my sa bojíme rodinných firiem, tak sa mi vidí. A tých malých začínajúcich, nieže by sme ich podporili, my ich zlikvidujeme. A aj u nás v našom agrosektore tí farmári postupne odchádzajú, SHR a ďalší, pretože ten veľký ich zakrižuje, a keď nedostali, ten malý farmár pol roka tú dotáciu, ktorú mal dostať, pretože niekto si zmyslí, že mu tam pol hektára nabúra, tak prakticky ten malý kľakne a je skončený. To znamená, že, vážení, ja pri týchto platbách priamych budem uprednostňovať, aby boli v prvom rade miestni, prvé hektáre, rodiny, začínajúci malí, mladí, lebo ináč, keď to necháme po starom bežať, tak bojím sa, že my sa dopracujeme, ako som už povedal, ku kráľovstvu, ktoré bude diktovať podmienky na východnom, strednom a západnom Slovensku, a títo králi už teraz majú od 13-tisíc do 65-tisíc hektárov v užívaní, vo vlastníctve postupne a my to tak pri tichosti, však dobre, v pohode, pretože nedávame tým miestnym šancu, aby mohli prísť k pôde, aby mohli sme ich podporiť aj tými priamymi platbami, pretože filozofia poľnohospodárskeho nejakého riadenia je postavená na veľkých koncentrátov nejakej výroby nejakých drobných. My sa bojíme vniesť farbu do plodín na slovenských roliach, všetko je žlté a ja by som tam chcel vidieť aj svetlo- možnože modrú, ktorá bude hovoriť o nejakom kalerábe, o nejakej kapuste, o nejakej redkvičke, o nejakom chmeli možno, a niežeby tam bolo všetko žlté, že slnečnica, repka, kukurica a ešte nejaká pšenica. Tak, vážení, toto nie.
Kuriak, Milan, poslanec NR SR (2021-11-30):
Ďakujem za slovo. Zákon o dekriminalizácii a následnej legalizácii marihuany na Slovensku zmierňovať netreba. Dnes platí aj u nás, že kto je prichytený pri malom množstve marihuany, dostane primeraný trest v dolnej sadzbe. Väčšinou buď podmienku, trest povinnej práce, alebo trest v dolnej hranici a určite za nejakú jednu dávku marihuany nedostane troj, päť alebo desaťročný trest, to je nezmysel. Ja s legalizáciou marihuany súhlasiť určite nebudem v žiadnom prípade. Je to časovaná bomba, keby užívatelia marihuany a drog by uvoľnenie a zmiernenie zneužívali a priekupníci by si prišli na svoje a marišku by si voľnejšie predávali a rozširovali počty feťákov na Slovensku. Oklamať sa nedám a verím, že ani väčšina poslancov tohto pléna a neschválime legalizáciu marihuany, takzvanú legalizáciu marihuany. Žiadne drogy do slušnej spoločnosti nepatria. Verím, že Slovensko zostane krajinou naďalej, kde sa marihuana a nejaké drogy budú používať iba na lekárske účely a nijak inak. Pán poslanec Valášek, vy tu v poslednej dobe predkladáte zákon za zákonom. Ja vás chcem poprosiť, predložiť už konečne nejaký normálny zákon, ktorý bude slúžiť a pomáhať ľuďom a nie samé také nejaké zvrátené zákony, ktoré nikomu nepomôžu, iba uškodia. Ďakujem.
Kuffa, Štefan, poslanec NR SR (2014-01-31):
Ja len tak úsmevne som hovoril o tom predaji tých lesných plodov, to je oblasť nášho regiónu, v ktorej žije veľmi veľa Rómov. A naozaj to stále ešte, aj teraz to znova poviem a som sám zvedavý, aké bude toto leto a jeseň, lebo tí Rómovia tam celé roky tam stoja. Je to, ja to poviem takto, no možno byť aj tolerantný voči možno takémuto spôsobu ako obživy, lebo v lete a v letných mesiacoch v podstate táto komunita si vylepšuje ten svoj rodinný rozpočet. Tu tak zase sa na to nehnevám ani nejak to neodsudzujem, naopak, povedal by som, že doceňujem tú skutočnosť, že ráno dokážu vstať a musia vstávať v skorých ranných hodinách, keď oni už o tej ôsmej a deviatej stoja pri tých cestách a predávajú tie lesné plody okolo tých ciest. Ale obávam sa jednej veci, ak by sa naozaj toto chcelo zakázať ako tým zákonom, dovolím si povedať, že sa to neodstráni a potom som zvedavý, čo bude robiť pani ombudsmanka. Ale tá bude mať bližšie z Košíc do Rakús z toho východu, takže môže tam potom prísť riešiť aj túto problematiku. Ale ja skôr som a hlavne pri týchto veciach, aby sme vytvárali podmienky na to, ako uľahčiť ten život ľuďom a uľahčiť život na vidieku a nie ako komplikovať veci a zavádzať zase príliš veľkú byrokraciu a už nehovoriac o tých pokutách. Lebo výchovný moment je vtedy správny, ak je ten trest primeraný. Ak je príliš tvrdý, či už finančný postih, alebo akýkoľvek iný, vtedy sa to vníma ako veľká nespravodlivosť. Ale trest má svoj zmysel, lebo oslobodzuje aj toho páchateľa samotného. Tak toľko.
Hort, Milan, podpredseda NR SR (2010-10-13):
Ďakujem pekne. S faktickou poznámkou na vystúpenie pána poslanca Vážneho sa prihlásil pán poslanec Andrej Ďurkovský ako jediný. Uzatváram možnosť prihlásiť sa s faktickou poznámkou. A slovo má pán poslanec Ďurkovský. Nech sa páči.
Doležal, Andrej, dočasne poverený minister dopravy SR (2023-03-23):
Ďakujem pekne, pán predsedajúci. Stále, vážení páni poslanci, dovoľte mi, aby som uviedol vládny návrh zákona, ktorým sa mení a dopĺňa zákon č. 513/ 2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Účelom návrhu zákona je upraviť proces činnosti právnych inštitútov v oblasti železničných dráh a dopravy na železničnej dráhe, ktoré sú upravené vo vnútroštátnej legislatíve transponovaním smernice v interoperabilite železničného systému v Európskej únii a smernice o bezpečnosti železníc a zároveň sú tieto činnosti a právne inštitúty bližšie špecifikované vo vykonávacích aktoch, ktoré boli prijaté na základe uvedených smerníc. Je to napríklad proces udeľovania výnimiek z technických špecifikácií interoperability, zriadenie registra železničných vozidiel a registra železničnej infraštruktúry, ktorá má len dočasný charakter, ale sú stále upravené v uvedených smerniciach. Zároveň na základe poznatkov z aplikačnej praxe návrh zákona upravuje právne inštitúty, ktoré majú značný pozitívny vplyv na podnikateľské prostredie v dráhovej doprave. Novým prerozdelením špeciálnych dráh sa zjednodušili podmienky na ich prevádzkovanie za súčasného zaručenia bezpečnosti prevádzky, čím ich prevádzkovatelia ušetria finančné prostriedky a môžu ich investovať napríklad do obnovy vozového parku. Zároveň sme znížili správne poplatky pre prevádzkovateľov špeciálnych dráh, keďže sú to prevažne občianske združenia. V oblasti železničných dráh sme znížili vek rušňovodiča, ktorý žiada o vydanie preukazu na železničné vozidlo s obmedzenou územnou pôsobnosťou na územie Slovenskej republiky a rýchlosťou do 65 kilometrov za hodinu, a to na 19 rokov v nadväznosti na stále pretrvávajúci problém nedostatku rušňovodičov. Pre prevádzkovateľov nákladnej železničnej dopravy v súkromnom vlastníctve, tzv. vlečkárov, sme zaviedli nový inštitút licencie na zachádzanie na železničnú infraštruktúru, keďže ako ukázala aplikačná prax, doterajšie požiadavky sú neprimerane prísne a finančne nákladné. Negatívny vplyv na podnikateľské prostredie má návrh zákona zvýšením správnych poplatkov v oblasti železničnej dopravy, keďže správne poplatky sa dlhodobo nezvyšovali, pričom cena práce a prípadných prostriedkov na jej činnosť sa výrazne zvýšila. Návrh zákona je v súlade s Ústavou Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike. Takisto s medzinárodnými zmluvami, ktorými je Slovenská republika viazaná ako aj s právom Európskej únie. Návrh zákona bude mať pozitívny vplyv na rozpočet verejnej správy a pozitívny aj negatívny vplyv na podnikateľské prostredie. Nebude mať sociálne vplyvy ani vplyv na služby verejnej správy pre občana, na informatizáciu spoločnosti, životné prostredie, na manželstvo, rodičovstvo a rodinu. Dovoľujem si vás požiadať týmto o podporu pri prerokovávaní predloženého vládneho návrhu zákona aj o jeho schválenie v prvom čítaní. Ďakujem.
Hrnčiar, Andrej, podpredseda NR SR (2016-09-23):
Pán poslanec, pán premiér je tu.
Glváč, Martin, podpredseda NR SR (2018-01-30):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Martinák, nech sa páči.
Viskupič, Jozef, poslanec NR SR (2010-11-03):
Ďakujem. Pán poslanec Burian, mám vás za ekonóma a takisto si myslím, že dokážete s číslami narábať rôzne, ekonómia. Nepochopil som, tak ako spomínali dvaja predrečníci predo mnou, tú nulu. Keďže to bolo vysvetlené, sa toho nebudem dotýkať. Ja chcem iba povedať, že v tej argumentácii, ktorú ste používali, ide tu v zásade o zníženie platu poslancov a zdá sa mi, že sa to argumentuje zoširoka. Bol predložený model a zaoberáme sa tým tak dlho. Je to dosť jednoduchá vec na to, keďže to od nás chcú jednak voliči a je všeobecná atmosféra v spoločnosti, nemusíme sa tu dotýkať novinárov. Novinári niečo reprezentujú, ale je atmosféra v spoločnosti na tom, že máme byť solidárni. Takže k tomuto iba poznámka, že ad jeden, teda tá ekonomická, ten ekonomický prepočet nefunguje tak. A po druhé nemusíme hovoriť tak zoširoka o veci, že znížiť platy poslancov je objednávka voličov a tento model je systémový. Ďakujem.
K. Sárközy, poslankyňa: (2004-03-04):
„Národná rada Slovenskej republiky A. konštatuje, že pri prerokovaní štátneho rozpočtu na rok 2004 schválila zvýšenie decentralizačnej dotácie pre samosprávne kraje vo výške 350 mil. korún na financovanie neštátnych subjektov poskytujúcich sociálnu pomoc a B. žiada vládu Slovenskej republiky uvedené prostriedky prostredníctvom Ministerstva financií Slovenskej republiky účelovo viazať na financovanie neštátnych subjektov na naplnenie zákonných nárokov subjektov poskytujúcich sociálnu pomoc.“ Dajte hlasovať o tomto návrhu.
Kollár, Boris, predseda NR SR (2021-11-09):
Pán poslanec Beluský.
Nash, Natália, poslankyňa NR SR (2024-01-31):
Ďakujem pekne za slovo. Ďakujem veľmi pekne kolegovi Spišiakovi za jeho príspevok. Ja by som k tomu ešte pripomenula, k tomuto, k tejto téme dáta z minuloročného eurobarometra o vnímaní korupcie na Slovensku. Otázka v tomto eurobarometri bola: „Prečo sa ľudia môžu rozhodnúť nenahlásiť prípad korupcie? Uveďte, prosím, ktoré z možných sú podľa vás najdôležitejšie.“ Slováci najčastejšie uviedli tieto dôvody: „Je ťažké niečo dokazovať, nahlásenie by nemalo zmysel, pretože zodpovední nebudú potrestaní. Tí, ktorí nahlasujú prípady korupcie, nie sú nijako chránení a tí, ktorí nahlasujú prípady, sa dostávajú do problémov s políciou alebo inými orgánmi.“ Jednoducho povedané, ľudia si myslia, že sa korupcia u nás nedá vyšetriť a vinníci nebudú potrestaní, že je slabá ochrana oznamovateľov. Uvediem ešte jednu otázku z tohto eurobarometra: „Keby ste chceli podať sťažnosť v súvislosti s prípadom korupcie, komu by ste najviac dôverovali, že sa s ňou bude zaoberať?“ Slováci najčastejšie a logicky uviedli, ako aj zvyšok Európskej únie, políciu. V Európe nasledovala justícia, no u nás ju predbehli médiá, ombudsman, dokonca aj mimovládne organizácie. Len je naozaj smutné, aká nízka dôvera v justíciu v boji proti korupcii je u nás. Tento vládny návrh túto dôveru rozhodne nezvýši, dokonca naopak, ešte ju viac podkope. Občania Slovenska vnímajú korupciu veľmi citlivo, predovšetkým tu na vyšších miestach. A neveria v dostatočné potrestanie vinníkov ani v ochranu oznamovateľov. Ďakujem, Jaro, ešte raz za tvoj príspevok.
Blanár, Juraj, podpredseda NR SR (2020-11-26):
Nech sa páči.
Laššáková, Jana, doterajšia podpredsedníčka NR SR (2016-03-23):
Pán poslanec Ľudovít Goga.
Kollár, Boris, predseda NR SR (2023-05-18):
Pán poslanec, ja som za to hlasoval, takže mňa obviňovať z manipulovania asi veľmi ťažko. (Povedané so smiechom.) Ďalej, pán poslanec Susko.
Jarjabek, Dušan, poslanec NR SR (2021-09-21):
Ďakujem pekne. Ja by som si dovolil vrátiť sa k meritu veci. A dovolil by som si vrátiť sa k tomu výboru, ktorý bol výbor pre kultúru a médiá, ktorého sme boli všetci svedkom. Dámy a páni, skutočne lajtmotívom celého toho výboru ohľade presunu Múzea Slovenského národného povstania z ministerstva kultúry na ministerstvo obrany boli peniaze. Niekoľkokrát to bolo potvrdené ministerkou kultúry a niekoľkokrát to bolo potvrdené ministrom Naďom. Taká je pravda. Tuná ako nesplietajme nezmysly. My sme naozaj na tom výbore boli. A my sme to počúvali. Jedine peniaze. To je strašne málo na to, aby k takémuto presunu prišlo. Ešte raz to hovorím, jedine peniaze. Pýtam sa, prečo nie je vydotované ministerstvo kultúry tak, aby sa nemusela táto nezmyselná zmena prevádzať. A ešte jednu vec. Tuná ktosi povedal, ja si to už nepamätám, kto tam na tej ľavej strane, že zamestnanci, všetci zamestnanci Múzea SNP súhlasia s presunom múzea z ministerstva kultúry na ministerstvo obrany. Prosím vás pekne, čo je toto za nezmysel? Ako môže niekto povedať takúto hovadinu? Však tých zamestnancov sa nikto nepýtal. Tí zamestnanci do dnešného dňa nevedia, že má oficiálne k nejakému presunu prísť, lebo nedostali blbý lajster, aby im to niekto oficiálne povedal. Veď ten bordel, ktorý je v tejto spoločnosti, sa prejavuje presne aj v tomto presune tohto Múzea Slovenského národného povstania. Veď vy ani presunúť do múzeum neviete. Vy ste hochštapleri, ktorí nemáte čo v tejto snemovni a v tomto štáte a v tejto spoločnosti robiť. Taká je pravda. A robte si svoje nezmysly niekde inde. A ja vám garantujem, že po voľbách sa to aj tak všetko zmení a to ministerstvo bude... a to múzeum bude... (Prerušenie vystúpenia časomerom.)
Drucker, Tomáš, minister zdravotníctva SR (2016-04-27):
Vážená pani predsedajúca, vážené panie poslankyne, páni poslanci, cieľom predloženého vládneho návrhu zákona je posun termínu vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky o 12 mesiacov oproti súčasných termínom. Tie súčasné termíny, ktoré sú platné, určujú zákonnú povinnosť pre vydávanie zdravotných preukazov s elektronickým čipom pre Národné centrum zdravotníckych informácií a neumožňujú následne ich vydávanie zdravotnou poisťovňou, ktoré majú povinnosť už od 1. mája tohto roku. (Prerušenie vystúpenia predsedajúcou.)
V. Veteška, podpredseda NR SR: (2005-01-20):
R. Vavrík, poslanec: Vážený pán podpredseda Národnej rady, vážený pán podpredseda vlády, pán predseda Najvyššieho súdu, generálny prokurátor, ctené kolegyne, kolegovia, dovoľte mi, aby som podal dva pozmeňujúce návrhy, vrátim sa k môjmu včerajšiemu vystúpeniu k zákonu, trestnému, a dnes sme pri trestnom poriadku, včera som hovoril v úvode, že chcem podať pozmeňujúce návrhy, ktoré „zaregulujú“ odpočúvanie, dnes sa vraciam s týmto istým momentom a podávam týmto doplňujúci návrh skupiny poslancov k trestnému poriadku, k tlači 720. Navrhujem, aby, po prvé, do § 114 sa za ods. 8 vložil nový ods. 9 tohto znenia: „Ods. 9. Ihneď po ukončení vyhotovenia obrazových, zvukových alebo obrazovo-zvukových záznamov musí byť dotknutá osoba príslušným policajtom písomne upovedomená o nariadení použitia tohto ITP, informačno-technického prostriedku, a dobe jeho realizácie. Upovedomenie osoby možno dočasne odložiť, ak by poskytnutím tejto informácie mohol byť zmarený účel trestného konania. V prípade, že osoba do 6 mesiacov od skončenia vykonávania úkonu nebude upovedomená, odklad upovedomenia na túto dobu môže povoliť iba súd. Dotknutá osoba má do skončenia trestného konania právo žiadať súd, aby preskúmal zákonnosť a dôvodnosť úkonu. Súd je povinný žiadosť preskúmať a o výsledku žiadateľa upovedomiť“. Po druhé, v § 115 sa za ods. 8 vkladá nový ods. 9, ktorý znie: „Ods. 9. Ihneď po ukončení odpočúvania a zázname telekomunikačnej prevádzky musí byť dotknutá osoba príslušným policajtom písomne upovedomená o nariadení použitia tohto informačno-technického prostriedku a dobe jeho realizácie. Upovedomenie osoby možno dočasne odložiť, ak by poskytnutím tejto informácie mohol byť zmarený účel trestného konania. V prípade, že osoba do 6 mesiacov od skončenia vykonávania úkonu nebude upovedomená, odklad upovedomenia na túto dobu môže povoliť iba súd. Dotknutá osoba má do skončenia trestného konania právo žiadať súd, aby preskúmal zákonnosť a dôvodnosť úkonov. Súd je povinný žiadosť preskúmať a o výsledku žiadateľa upovedomiť.“ Krátke odôvodnenie. V navrhovaných ustanoveniach sa realizuje ústavné právo občana, ktoré je garantované v čl. 19 ods. 2 Ústavy Slovenskej republiky, na ochranu pred neoprávneným zasahovaním do súkromného a rodinného života. Z judikatúry Európskeho súdu pre ľudské práva vyplýva, že vždy ak je to možné a keď to nepopiera zmysel úkonu, musí byť osoba dodatočne oboznámená s tým, že bolo zasiahnuté do jej súkromia priestorovým odpočúvaním, respektíve odpočúvaním jej telefonických hovorov, a musí mať k dispozícii účinný opravný prostriedok, ktorý môže namietať nezákonnosť alebo bezdôvodnosť tohto odpočúvania. Toľko, vážení kolegovia, z môjho pozmeňujúceho návrhu, odôvodnenia. Ďakujem vám za pozornosť.
Figeľ, Ján, podpredseda NR SR (2014-06-03):
Nech sa páči, Daniel Lipšic.
Hrnčiar, Andrej, podpredseda NR SR (2017-11-30):
Takže vyhlasujem všeobecnú rozpravu za skončenú. O slovo požiadal navrhovateľ. Ešte pred tým, než vystúpi pán minister, dovoľte mi, aby som na balkóne Národnej rady privítal študentov z Obchodnej akadémie Milana Hodžu v Trenčíne. (Potlesk.)
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 145 poslancov. Konštatujem, že príslušné návrhy sme zo spoločnej správy schválili.
Martinák, Ľuboš, poslanec NR SR (2013-11-29):
Pán predseda, teraz budeme hlasovať o pozmeňujúcom návrhu č. 9 pána poslanca Fecka.
Goga, Ľudovít, poslanec NR SR (2017-05-16):
Ďakujem za slovo, pán predsedajúci. V rozprave vystúpili dvaja poslanci a nepodali žiaden procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Bugár, Béla, podpredseda NR SR (2019-10-16):
Je všeobecný súhlas? (Nesúhlasná reakcia pléna.) Nie. Prezentujme sa a hlasujme. (Hlasovanie.) Prítomných 125, za 91, proti 8, zdržalo sa 22 poslancov, 4 nehlasovali. Bolo vám vyhovené. Takže teraz vyhovieme pani poslankyni Bašistovej, nech sa páči, môžte uvádzať hlasovania. (Hlasovanie o návrhu poslancov Národnej rady Slovenskej republiky Jaroslava Bašku, Dušana Bublavého, Márie Janíkovej, Milana Panáčka a Ľubomíra Želiezku na vydanie zákona o kompenzačnom príspevku baníkom a o zmene a doplnení niektorých zákonov , tlač 1574.)
Hrnko, Anton, poslanec NR SR (2016-03-23):
Neskáčte mi do reči, beriete mi čas! (Prerušenie vystúpenia predsedajúcim.)
Matečná, Gabriela, ministerka pôdohospodárstva a rozvoja vidieka SR poverená riadením Ministerstva školstva, vedy, výskumu a športu SR (2017-09-07):
Budeme vám odpovedať písomne, pani poslankyňa, dobre, na túto otázku. Ďakujem veľmi pekne.
Číž, Miroslav, podpredseda NR SR (2015-12-03):
Vážení kolegovia, pardon, poprosím teda, rušíte pána kolegu. Ďakujem vám.
Baláž, Radovan, poslanec NR SR (2016-10-12):
Pán predsedajúci, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
P. Hrušovský, predseda NR SR: (2003-11-05):
Pán poslanec, máte nárok na svoj výklad, či sme hlasovali alebo nehlasovali o niečom dvakrát. Ja som toho názoru, že sme hlasovali v súlade s rokovacím poriadkom. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi, tak ako boli schválené v druhom čítaní. Prezentujme sa a hlasujme. (Hlasovanie.) 76 prítomných, 76 za návrh. Návrh zákona sme schválili. Ďakujem pánovi poslancovi Abrhanovi aj pánovi ministrovi vnútra. Pristúpime k hlasovaniu o ďalšom prerokovanom návrhu zákona, ktorým je vládny návrh zákona o štátnej správe v školstve a školskej samospráve a o zmene a doplnení niektorých zákonov . Prosím teraz pani poslankyňu Dolník, aby z poverenia gestorského výboru uvádzala návrhy na hlasovanie k prerokúvanému vládnemu návrhu zákona. Pani spoločná spravodajkyňa, nech sa páči, máte slovo. E. Dolník, poslankyňa: Ďakujem za slovo. Vážený pán predseda, vážený pán minister, vážené kolegyne, kolegovia, budeme hlasovať o pozmeňujúcich návrhoch, ktoré sú jednak obsiahnuté v spoločnej správe, a o návrhoch poslancov, ktorí vystúpili v rozprave. V rozprave vystúpilo 7 poslancov, ktorí pozmeňujúce návrhy podali, máte ich tiež pred sebou. Najprv budeme hlasovať o pozmeňujúcich návrhoch, ktoré sú uvedené v spoločnej správe, kde o všetkých návrhoch gestorský výbor navrhol síce hlasovať spoločne s návrhom gestorského výboru schváliť ich, ale z rozpravy vyplynulo niekoľko návrhov na osobitné hlasovanie. Navrhujem najprv hlasovať zo spoločnej správy o bodoch s odporúčaním gestorského výboru schváliť nasledovne spoločne body 1, 2, 3, 4, 5, 6, teda 1 až 6,10 až 14, 17 až 21, 23 až 31, 33 až 39 a tiež 41 ako posledný bod.
Blanár, Juraj, poslanec NR SR (2012-05-10):
Ďakujem, pán predsedajúci. Chcem k vášmu vystúpeniu, pán poslanec. Plne potvrdzujem, že diaľnice, cesty a povedzme infraštruktúra vrátane železníc a iných dopravných ciest sú tepnami ekonomiky. A myslím si, že nie je tu v sále nikto, kto by bol proti tomu, aby sa stavali čím skôr, čo najrýchlejšie, a teraz to najdôležitejšie, čo som chcel povedať, tam, kde sú najpotrebnejšie. Pretože vy ste vo svojom vystúpení povedali, že keby sa postavila diaľnica juhom do Košíc, už by bola dávno postavená. Pán poslanec, to popiera všetky základné technické, odborné a neviem ešte aké základné princípy, ako sa diaľnice stavajú. Dávam vám do pozornosti napríklad multimodálne koridory, ktoré sú európskou súčasťou. To je piaty a šiesty, ktorý neprechádza južným Slovenskom, ale prechádza historickou cestou, či už jantárovou, juh – sever, smerom na Žilinu, alebo východ – západ. Preto sa stavia diaľnica D1 tam, kde je naprojektovaná, pretože historicky je zaradená ako multimodálny koridor európskeho významu. Čiže tuto sa nemusíme spochybňovať a myslím si, že takto to treba brať. A myslím si, že to, čo je skonštatované v programovom vyhlásení vlády, plne napĺňa práve tieto kritériá. Sme súčasťou Európskej únie a musíme na to prihliadať.
Glváč, Martin, podpredseda NR SR (2018-12-13):
Pán poslanec Dostál.
P. Osuský, poslanec: (2002-02-19):
Gestorský výbor na základe stanovísk výborov k vládnemu návrhu zákona o Slovenskej akadémii vied uvedený pod bodom 3 tejto správy a v stanoviskách poslancov vyjadrených v rozprave k tomuto návrhu zákona podľa § 79 a tak ďalej odporúča Národnej rade Slovenskej republiky vládny návrh zákona o Slovenskej akadémii vied v znení schválených pozmeňujúcich a doplňujúcich návrhov uvedených v tejto správe schváliť. Predmetná spoločná správa výborov Národnej rady o vládnom návrhu zákona o Slovenskej akadémii vied 1244a) bola schválená uznesením Výboru Národnej rady Slovenskej republiky pre vzdelanie, vedu, mládež a šport, ktorý bol gestorským výborom, uznesením č. 348 z 29. januára 2002. Ďakujem. I. Presperín, podpredseda NR SR: Ďakujem, pán spravodajca. Prosím, aby ste zaujali svoje miesto pre spravodajcov. Vážené panie poslankyne, páni poslanci, otváram rozpravu o tomto bode programu. Pýtam sa, kto sa chce prihlásiť ústne vzhľadom na to, že písomne nie je prihlásený nikto. Pán poslanec Ivan Gašparovič, ďalej nikto viac. Uzatváram možnosť prihlásiť sa do rozpravy ústne a dávam slovo jedinému poslancovi, ktorý sa prihlásil do rozpravy, poslancovi Ivanovi Gašparovičovi.
P. Hrušovský, predseda NR SR: (2003-05-21):
R. Vavrík, poslanec: Ďakujem za slovo, pán predseda. Prosím, aby ste dali hlasovať o tom, že Národná rada v súlade s § 73 ods. 3 písm. c) zákona o rokovacom poriadku, aby sa uzniesla, aby bol prerokovaný predložený vládny návrh zákona v druhom čítaní.
Mazurek, Milan, poslanec NR SR (2016-03-23):
Sľubujem. (Potlesk.)
Blaha, Ľuboš, poslanec NR SR (2015-04-17):
Ďakujem pekne tým kolegom, ktorí sa pokúsili o vecné pripomienky, a dokonca to dokázal, aj keď s ním nesúhlasím, aj pán Kaník. Tak je škoda, že to nedokázali takí ľudia, ako je Lipšic alebo Poliačik, ktorí ma osobne urážali. A to, že to robí Hlina, to by som ešte chápal. Ale už naozaj niektorí kolegovia strácajú kontrolu. Ja sa budem riadiť kresťanským, kto do teba kameňom, ty doňho chlebom, aj keď som ateista a pokúsim sa vynechať nejaké urážanie a invektívy. Len k pánovi Hlinovi. On ma uráža ako vysokoškolského učiteľa. To boli dve minúty urážania bez akýchkoľvek podkladov, a pritom to ani nie je úprimné. Sám mi povedal, že číta moje knihy. Škoda, že im asi očividne nerozumie. Ale čítať ich číta. Tak potom by ma nemusel takto urážať. Ale naozaj, primitív mňa uraziť nemôže. Pán Lipšic, my nie sme policajný štát. My sme právny štát. My neriadime vyšetrovanie. To ste možno robili vy. Ale očividne ani vy nie, lebo za vášho ministrovania tak isto ste vy neboli ten minister vnútra, ktorý by riadil úkony všetky. Že nie? Že to je v rukách vyšetrovateľov? Teda potvrďte mi to, že to je v rukách nezávislých vyšetrovateľov. A tak to má byť, lebo nie sme policajný štát. Ja pevne verím, že nezávislí vyšetrovatelia vinníkov tejto kauzy, a ak sa ukáže, že Široký je, že ich zavrú. Verím tomu. A že budú platiť za svoje zločiny. Verím v to. Verím v to a budem všetko robiť pre to, aby to tak dopadlo. No a potom pán Jurzyca aj pán Poliačik. Na Švédsku sa zhodneme. Na Švédsku sa zhodneme, ak je to pre vás ten pekný socializmus, ktorý by ste tu chceli mať, tak poďme do toho spoločne a prestaňte podporovať neoliberálnu SAS-ku. Poďme podporovať také projekty, ktoré nás priblížia k Švédsku, kde bude oveľa regulovanejšie prostredie trhové, oveľa regulovanejšie. Áno, kde pomôžeme aj živnostníkom, aj malým podnikateľom, ale aj zamestnancom veľmi vysokými progresívnymi daňami, veľmi veľkými štátnymi reguláciami, veľmi silným Zákonníkom práce. Poďme do toho. Toto má zmysel riešiť a nie vaše osočovanie. Ďakujem.
Pellegrini, Peter, predseda NR SR (2024-01-09):
Pán poslanec Bužo.
Zelník, Štefan, poslanec NR SR (2017-10-10):
Ďakujem pekne za slovo. Vážený pán predsedajúci, v rozprave k návrhu zákona vystúpili pán poslanec Suchánek, pani poslankyňa Cigániková, pán poslanec Osuský a pani poslankyňa Grausová. Pán poslanec Suchánek podal konkrétny pozmeňujúci návrh, ale ho vzal späť. Pán predsedajúci, môžme pristúpiť k hlasovaniu o pozmeňujúcich návrhoch zo spoločnej správy o bodoch 1 až 24 spoločne s návrhom gestorského výboru schváliť. Prosím, dajte hlasovať.
Halgašová, Jarmila, poslankyňa NR SR (2022-10-18):
Ďakujem. Kolega, teda naozaj ste ma dostali do nemého úžasu. Vy ste museli veľmi trpieť, lebo, lebo tie vaše reči, ktoré máte o sexuálnych deviantoch a všetkých tých úchylkách. Vy ste museli veľmi trpieť. Rodičia vás museli zrejme týrať a neviem, ako si môžte vysvetliť a nám rozprávať tu, že vlastne rodičia vychovávajú homosexuálov. Ak sa normálnym rodičom narodí dieťa, ako z nich dokážu vychovať homosexuála. Toto by som bola rada, keby ste mi vysvetlili. Lebo kde, komu sa tí homosexuáli narodia? Neviem. Skúste mi to vysvetliť, prosím vás pekne. Lebo homosexuálom asi nie a keď sa narodia normálnym rodičom, tak ich nebudú vychovávať na homosexuálov, nie je to ich, ich radosť. A je naozaj chvályhodné a úctyhodné, ak tí rodičia svoje dieťa milujú aj na základe aj potom, čo zistia, že ich dieťa je homosexuál. Málo rodičov sa dokáže s touto informáciou vysporiadať a väčšinou sa stáva to, že, že ich následne zavrhujú, odvracajú sa od nich a potom sa teda stáva to, že ak žijú títo, títo partneri v spoločnej domácnosti, tak následne, ak sa starajú napríklad v ťažkých časoch, že sú chorí a je partner mu zomrie, tak potom práve títo rodičia toho partnera, ktorý sa oňho staral, ho vlastne vylúčia z dedičského konania. Napríklad my sa snažíme naozaj len odstrániť tieto diskriminácie. Skúste si prečítať zákon. A ešte nám, už mi končí čas, ale... (Prerušenie vystúpenia časomerom.)
Bugár, Béla, podpredseda NR SR (2016-09-13):
Pán poslanec Kollár.
Danko, Andrej, podpredseda NR SR (2024-04-30):
Pokračujeme v rozprave. Pani poslankyňa Plaváková. Pripraví sa poslankyňa Mesterová. (Reakcia z pléna.) Pani Plaváková nie je v sále, takže vystúpi pani poslankyňa Mesterová a pripraví sa poslanec Vančo.
P. Paška, predseda NR SR: (2008-05-15):
A teraz pani poslankyňa Radičová – do rozpravy. Nech sa vám páči. Pani poslankyňa, chvíľočku vás poprosím, pravdepodobne sa nevyhneme opäť krátkej prestávke na to, aby kolegyne a kolegovia, ktorí nemajú záujem o vaše vstúpenie, sa začali venovať inej činnosti. Dámy a páni, chcem vás poprosiť aby ste umožnili vystúpiť pani poslankyni. Ja vás ešte chvíľočku poprosím, pani poslankyňa. Dámy a páni, naozaj vás chcem požiadať, aby ste vytvorili priestor na vystúpenie pani poslankyne Radičovej. Nech sa páči, pani poslankyňa, máte slovo.
Pellegrini, Peter, predseda NR SR (2016-02-11):
Pán poslanec Blanár.
Šeliga, Juraj, podpredseda NR SR (2021-03-18):
Ďakujem. Pán poslanec Kremský, nech sa páči.
Žiga, Peter, podpredseda NR SR (2024-06-20):
Ďalším vystupujúcim v rozprave je pani poslankyňa Laššáková.
Andreánsky, Ladislav, poslanec NR SR (2015-06-17):
Pán predseda, v rozprave k návrhu zákona vystúpili páni poslanci Poliačik a Raši. Pán poslanec Poliačik nepodal konkrétny pozmeňujúci návrh. Pán poslanec Raši podal pozmeňujúci návrh, s ktorým minister zdravotníctva v záverečnom vystúpení vyjadril súhlas. Aby sme mohli hlasovať o pozmeňujúcom návrhu predloženom dnes, dávam najskôr hlasovať o skrátení lehoty podľa § 83 ods. 4 zákona o rokovacom poriadku.
Hort, Milan, podpredseda NR SR (2011-09-14):
S faktickými poznámkami sa prihlásili traja páni poslanci. Uzatváram možnosť prihlásiť s faktickou poznámkou. Pán poslanec Poliačik ako prvý má slovo, nech sa páči.
Bugár, Béla, podpredseda NR SR (2010-12-15):
Vyhlasujem rozpravu o tomto bode programu za skončenú. Pán navrhovateľ, chcete zaujať stanovisko? Nech sa páči.
Laššáková, Jana, podpredsedníčka NR SR (2014-09-18):
Nech sa páči, pán poslanec Vašečka, máte slovo.